stanford-oval/wikipedia huggingface dataset:
Plauen

| Plauen |
| --- | --- |

 vaakuna
 Plauen
 Koordinaatit: 50°29′N, 12°7′E 
Valtio:  Saksa
Osavaltio:  Saksi
Hallintopiiri:  Chemnitz
Piirikunta:  piiritön kaupunki
Hallinto:  
 – Pormestari:  Ralf Oberdorfer
Pinta-ala:  
 – Kokonaispinta-ala:  102,12 km²
Korkeus:  412 m
Väkiluku:  65 049
 
 www.plauen.de  
Infobox OKVirheellinen NIMI-arvo: 
Plauen on kaupunki Saksin osavaltiossa, itäisessä Saksassa, lähellä Baijerin osavaltiota ja Tšekin rajaa. Se on noin 65 000 asukkaallaan Saksin viidenneksi runsasväkisin kaupunki. Se on myös niin kutsuttu piiritön kaupunki (saks. kreisfreie Stadt), eli se ei kuulu mihinkään Saksan piirikuntaan.
Historia

Plauenin perustivat slaavit 1100-luvulla. Se siirtyi Böömille vuonna 1327 ja Saksille vuonna 1466. Myöhäisellä 1800-luvulla Plauenista muodustui tekstiiliteollisuuden keskus, ja se erikoistui erityisesti pitsin valmistukseen. Menestyvässä teollisuuskaupungissa oli kaikkein eniten asukkaita vuonna 1910, kun sen väkiluku nousi yli 100 000 asukkaaseen. Kansallissosialisteilla oli merkittävä kannatus Plauenissa jo 1920-luvun puolivälissä. Plauen selvisi toisen maailmansodan aikana pitkään pommituksilta, mutta sodan loppuvaiheessa kaupunki valittiin kohteeksi Dresdenin tavoin ja noin kaksi kolmasosaa kaupungin rakennuksista tuhoutui. Vuonna 1945 Plauenista tuli osa Neuvostoliiton miehitysaluetta Saksassa, ja vuosina 1949–1990 se oli osa Saksan demokraattista tasavaltaa eli DDR:ää.
Aiheesta muualla

Kaupungin verkkosivusto
Kuvia tai muita tiedostoja aiheesta Plauen Wikimedia Commonsissa
Philip Gogulla

| Philip Gogulla |
| --- | --- |

Henkilötiedot
Syntynyt: 31. heinäkuuta 1987 (ikä 37) Düsseldorf, Saksa
Kansalaisuus:  
Jääkiekkoilija
Pelipaikka:  vasen laitahyökkääjä
Maila:  vasen
Pituus:  188 cm
Paino:  88 kg
Pelaajaura
Pääsarjaura:  2004–
Aik. seurat:  Kölner Haie (DEL) Portland Pirates (AHL) ESC Moskitos Essen (2. Bun) Düsseldorfer EG (DEL) EHC München (DEL)
NHL-varaus:  73. varaus, 2005 Buffalo Sabres
Philip Gogulla (s. 31. heinäkuuta 1987 Düsseldorf,  Saksa) on saksalainen jääkiekkoilija. Hänen tyypillinen pelipaikkansa on vasen laitahyökkääjä. Gogulla parhaita puolia ovat hyvä kiekonkäsittelytaito sekä luistelutekniikka. Vastaavasti hän on jossain määrin kuumakallen maineessa. Myös fyysisessä voimassa hänellä on parannettavaa.
Ura

Ennen varsinaista pääsarjauran alkua Gogulla pelasi junioriliiga DNL:ssa Krefeldin joukkueessa. A-junioreissa (U18) hän pelasi kaudet 2002–03 ja 2003–04. Kaudella 2004 Gogulla valittiin edustamaan Saksaa sekä 17-vuotiaiden kansainväliseen turnaukseen että myös 18-vuotiaiden MM-kisojan 1.divisioonan turnaukseen. MM-kisoissa Gogulla teki viidessä ottelussa seitsemän pistettä ja istui 16 jäähyminuuttia.
Kaudella 2004–05 Gogulla murtautui Kölner Haien edustusjoukkueeseen pelaten siellä 47 peliä. Kauteen mahtui myös lyhyt kolmen ottelun laina alemmalle sarjatasolle ESC Moskitos Essenin joukkueeseen. Aikuisten pelien ohella Gogulla esiintyi Krefeldin A-juniorien joukkueessa kahdessa playoff-ottelussa. Gogulla pelasi myös jälleen 18-vuotiaiden maajoukkueen mukana MM-kisojen A-tasolla. Kuudessa ottelussa syntyi kolme tehopistettä.
Kaudella 2005–06 Gogulla esiintyi seitsemässä A-junioreiden runkosarjan ottelussa ja 48 ottelussa DEL-liigassa Kölnin paidassa. Gogulla esiintyi myös vuoden vaihteessa Saksan U20-maajoukkuessa sekä teki kauden jälkeen debyyttinsä myös miesten maajoukkueseen. Aikuisten MM-kisojen 1.divisioonan turnauksessa syntyivät viidessä pelatussa ottelussa tehot 1+3.
Tämän jälkeen Gogulla on kuulunut Saksan maajoukkueen vakiopelaajiin joka vuosi. Seurajoukkuetasolla hän on edustanut koko uransa ajan Kölniä, lukuun ottamatta kautta 2009–2010, jolloin hän pelasi USA:ssa Portland Piratesin AHL-joukkueessa. 76:ssa AHL-ottelussa Gogulla teki 15 maalia ja antoi 20 maalisyöttöä. Kolmessa runkosarjan jälkeisessä playoff-ottelussa hän jäi pisteittä. Yhden AHL-kauden jälkeen Gogulla palasi takaisin Kölniin, jonka kanssa hänellä on sopimus kevääseen 2014 asti.
Pitkä tie

| Pitkä tie Garbo |
| --- | --- | --- |

Studioalbumin tiedot
 Äänitetty : 1988
 Studio : SM-studio
 Julkaistu: 1989
 Formaatti: LP, CD
 Tuottaja(t): Kari Kalén ja Garbo
 Tyylilaji: poprock
 Levymerkki: AMT
Garbon muut julkaisut
| Garbo 1987 | Pitkä tie 1989 | Risteys 1993 |
Singlet albumilta Pitkä tie
 ””Suomalainen unelma”” Julkaistu: 1988  ”Pitkä tie” / ”Tyytyväinen” Julkaistu: 1989
Pitkä tie on suomalaisen Garbo-yhtyeen kolmas studioalbumi. Se julkaistiin vuonna 1989.
Kappaleet

| --- | --- |
 A-puoli Suomalainen unelma – 6.06  Tyytyväinen – 3.07  Väärät raiteet – 3.35  Hulluna nuoruudesta – 3.39  Vain elämää – 4.05 :  B-puoli Pitkä tie – 3.58   Pakolaiset – 3.57  Lupaus – 5.11  Vanha ja yksinäinen – 3.08  Elossa ainakin – 4.18
Kokoonpano

Esa Eloranta – laulu, kitara
Esko Lassila – kitara, laulu
Pasi Päätalo – bassokitara
Eki Tuormaa – koskettimet, laulu
Kai Penttilä – rummut, lyömäsoittimet
Aiheesta muualla

Pitkä tie discogs.com -sivustolla
Pohjolan enkeli

| Pohjolan enkeli |
| --- | --- |
 Elokuvan juliste.
Ohjaaja:  Jean Michel Roux
Käsikirjoittaja:  Jean Michel Roux
Tuottaja:  Kaarle Aho
Kuvaaja:  Joonas Pulkkanen
Leikkaaja:  Denis Bedlow
Valmistustiedot
Valmistusmaa:  Suomi Ranska
Ensi-ilta:  14. marraskuuta, 2017
Kesto:  90 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Pohjolan enkeli on suomalaisuutta ja Hugo Simbergin maalausta Haavoittunut enkeli käsittelevä elokuva vuodelta 2017. Haavoittunut enkeli on sekä öljymaalaus Ateneumin taidemuseon kokoelmissa että fresko Tampereen tuomiokirkossa. Elokuvan on ohjannut ranskalainen Jean Michel Roux. Roux on todennut Haavoittuneesta enkelistä, että ”On inspiroivaa käyttää tätä Simbergin arkkityyppistä kuvaa lähtökohtana ja tutkia sen avulla Suomen kansan ajatus- ja mielikuvitusmaailmaa". Elokuvassa eri ikäiset, eri aloja ja näkökantoja edustavat ihmiset kertovat, mitä maalaus heille merkitsee.
Elokuvaa on rahoitettu Koneen Säätiön apurahalla, ja Kirkon mediasäätiö myönsi sille tuotantotukea. Ylen kanssa on sopimus elokuvan esittämisestä.
Aiheesta muualla

Pohjolan enkeli; Suomifinland100.fi (Arkistoitu – Internet Archive)
Ranskalainen elokuvantekijä lumoutui Hugo Simbergin taulusta – Pitää jopa Mona Lisaa suurempana mysteerinä; Aamulehti 13.11.2017 (Arkistoitu – Internet Archive)
Preitti

Preitti (ruots. Breitsböle) on pieni kylä Salon kaupungin Perniössä. Kylä sijaitsee Perniön eteläosassa Perniönjoen eteläpuolella.
Preitti sijaitsee Soukan ja Kestrikin kylien välissä Hästöntien varrella. Kylän muutamat talot sijaisevat Malmimäen etelärinteellä tien vierustalla ja Preitin kantatila omalla mäellä hieman kauempana tiestä. Preitin kyläalue ulottuu Malmimäeltä kapeana kaistaleena peltoalueen yli ja Preitinmäen ohi kallioiseen ja soiseen korpialueeseen aina Grybergetille saakka. Ruotsinkielisen nimensä kylä lienee saanut kauan sitten syvemmälle sisämaahan ulottuneesta merenlahdesta, joka naapurikylä Soukan kohdalla oli kapeampi ja Preitin kohdalla leveämpi.
Preitti on keskiaikainen uudisasutuskylä. Sen yksinäistalo on ollut samalla paikalla ainakin isojaon ajasta lähtien. 1900-luvun alussa kylässä oli kantatilan lisäksi muutama palkkaväen asuintalo, joita ei enää ole jäljellä. Uusia taloja kylään lohkottiin vasta sotien jälkeen: 1950-luvulla neljä ja 1960-luvulla kaksi taloa. Uudet talot rakennettiin kylän läpi kulkevan Hästöntien varteen. Uudempaa rakennuskantaa kylään ei ole syntynyt.
Peter Zadek

Peter Zadek (19. toukokuuta 1926 Berliini, Saksa – 30. heinäkuuta 2009 Hampuri, Saksa) oli Saksan merkittävimpiä elokuva- ja teatteriohjaajia. Hän asui nuoruutensa Englannissa, jonne hänen juutalaiset vanhempansa muuttivat Saksasta vuonna 1933. Hän innostui teatterista opiskellessaan opettajaksi Oxfordissa ja teki debyyttinsä ohjaajana vain 21-vuotiaana Oscar Wilden yksinäytöksisellä draamalla Salomé. Hän ohjasi 1957 Jean Genet'n Parvekkeen kantaesityksen Lontoossa. Vuonna 1958 hän sai kutsun Kölniin ja työskenteli sen jälkeen Saksassa.
Zadek on tunnettu provokatiivisesta työstään. Vuonna 2007 kohua syntyi siitä, kun Zadekilta evättiin Thessalonikissa Euroopan suuri teatteripalkinto, koska ohjaaja ei päässyt noutamaan sitä itse. Zadek joutui kohun jälkimainingeissa sairaalaan, ja hänen työtoverinsa Tom Stromberg arvioi julkisuudessa palkintokohun vaikuttaneen 80-vuotiaan ohjaajan terveydentilaan.
Palkinnot ja tunnustukset

Nestroy-teatteripalkinto 2008
Aiheesta muualla

Peter Zadek Internet Movie Databasessa. (englanniksi)
Propeller

Propeller on Tallinnassa vuonna 1980 perustettu virolainen punkyhtye.
Yhtyeen esiintyminen vuonna 1980 jalkapallostadionilla Tallinnassa aiheutti mellakoita, joissa kaadettiin raitiovaunuja ja tuhottiin poliisiautoja. Tapahtuman jälkeen yhtye kiellettiin ja sen jäsenet perustivat uuden Kaseke-nimisen yhtyeen, joka muutti myös musiikkinsa tyylilajia punkista progressiiviseen fuusiorockiin.
Jäsenet

Urmas Alender – laulu
Peeter Volkonski – laulu
Peeter Määrits – laulu
Ain Varts – kitara
Ivo Varts – rummut
Priit Kuulberg – basso
Riho Sibul – kitara
Peeter Malkov – laulu, huilu
Albert Trapeež – runous
Per Fly

Pohjoismaiden neuvoston elo­kuva­palkinnon voittajia vuonna 2005 — Per Fly vasemmalla takarivissä.
Per Fly Plejdrup (s. 14. tammikuuta 1960 Skive) on tanskalainen elokuvaohjaaja. Hänen esikoisohjauksensa Bænken valmistui vuonna 2000, ja se sai viisi Robert-palkintoa ja kolme Bodil-palkintoa. Bænken aloitti Tanska-trilogian, jokna seuraavia osia olivat Arven ja Drabet.
Fly on naimisissa näyttelijä Charlotte Fichin kanssa.
Filmografia

Bænken, 2000
Prop og Berta, 2000
Arven, 2003
Drabet, 2005
Monica Z, 2013
Palkinnot ja tunnustukset

Pohjoismaiden neuvoston elokuvapalkinto 2005 elokuvasta Drabet
Kronprinsparrets Kulturpris, 2005
Parhaan ohjauksen Guldbagge-palkinto 2014 elokuvasta Monica Z
Kirjallisuutta

Forsman, Liselott: ”Luokkayhteiskunta, kitara, taivas ja tähdet”, Per Flyn haastattelu. Filmihullu 4/2017.
Aiheesta muualla

Per Fly Internet Movie Databasessa. (englanniksi)
Pohjois-Kordofan

| Pohjois-Kordofan شمال كردفان (arabiaksi) Šamāl Kurdufān |
| --- | --- |
 El Obeidia.
 Vaakuna
 Pohjois-Kordofanin sijainti Sudanissa.
 Koordinaatit: 14°22′N, 29°32′E 
Valtio:  Sudan
Hallinto:  
 – hallinnollinen keskus:  El Obeid
 – kuvernööri:  Khaled Mustafa Adam Othman
Pinta-ala  ():  185 302 km²
Väkiluku (2018)  ():  2 216 200
 – väestötiheys:  11,96 as./km²
Pohjois-Kordofan (arab. شمال كردفان‎, Šamāl Kurdufān) on yksi Sudanin 18 osavaltiosta. Sen hallintokeskus on El Obeid. Osavaltion pinta-ala on 185 302 neliökilometriä, ja väkiluvun arvioitiin vuonna 2018 olevan noin 2 216 200 henkeä.
Osavaltion asukkaista 20 prosenttia asuu kaupungeissa ja 67 prosenttia maaseudulla; loput 13 prosenttia ovat nomadeja. Merkittävimpiin etnisiin ryhmiin kuuluvat baggarat, dar hamidit, kababishit, al-badriyat, al-majdainit ja al-hamarit. Väestön pääasiallisia tulonlähteitä ovat rikkaampien keskuudessa karjanhoito ja kaupankäynti, keskituloisilla puolestaan maatalous ja vuohien ja lampaiden myynti sekä kullankaivuu. Maantieteellisesti Pohjois-Kordofan koostuu suurelta osin kuivasta hiekkatasangosta, jolla kasvaa satunnaisia pensaita ja ruohoja; ainoastaan osavaltion itäosassa maaperä on hedelmällisempää. Sadekausi ajoittuu kesä-syyskuulle.
Pohjois-Kordofan rajoittuu Khartoumin, Pohjois-Darfurin, Aš-Šamaliyan, Etelä-Kordofanin, Länsi-Kordofanin ja An-Nil al-Abyadin osavaltioihin.
Petra Martić

| Petra Martić |
| --- | --- |

Henkilötiedot
Syntynyt: 19. tammikuuta 1991 (ikä 33)
Kansalaisuus:   Kroatia
Tennispelaaja
Pituus:  181 cm
Paino:  63 kg
Kätisyys:  oikea
Ammattilaisena:  heinäkuu 2008–
Palkintorahat:  8 490 149 USD
Kaksinpeli
Paras sijoitus:  28. (13.5.2019)
Voitot/tappiot:  428–313
Grand Slam -turnauksissa
Australian avoimet:  4. kierros (2018)
Ranskan avoimet:  puolivälierät (2019)
Wimbledon:  4. kierros (2017)
Yhdysvaltain avoimet:  2. kierros (2009, 2011)
Nelinpeli
Paras sijoitus:  53. (17.3.2014)
Voitot/tappiot:  135–128
Aiheesta muualla
ITF
WTA
Petra Martić (s. 19. tammikuuta 1991 Split) on kroatialainen tennispelaaja. Parhaimmillaan hän on ollut kaksinpelissä WTA-listan sijalla 28 tammikuussa 2019 ja nelinpelissä sijalla 53 maaliskuussa 2014.
Vuonna 2008 Martić voitti Zagrebin ITF-turnauksen, oltuaan maailmanlistan sijalla 371. Finaalissa hän voitti Yvonne Meusburgerin, joka oli maailmanlistan sijalla 101. Portorožin WTA-turnauksessa hän pääsi puolivälieriin voittamalla toisella kierroksella sijalla 64 olleen Klára Zakopalován. Puolivälierässä Martić hävisi kuitenkin Julia Görgesille. Vuonna 2009 Martić pelasi ensimmäistä kertaa Grand Slam -turnauksen pääsarjassa Ranskan avoimissa. Hän voitti ensimmäisellä kierroksella Mara Santangelon, mutta hävisi toisella kierroksella Aleksandra Wozniakille. Heinäkuussa Martić pääsi puolivälieriin Budapestin WTA-turnauksessa, jossa voitti mm. maailmanlistan sijalla 47 olleen Lucie Šafářován. Yhdysvaltain avoimissa hän voitti Séverine Brémond Beltramen, mutta hävisi toisella kierroksella Caroline Wozniackille. Syyskuussa hän voitti Biellan ITF-turnauksen.
Vuonna 2010 Martić voitti Pariisin WTA-turnauksen ensimmäisellä kierroksella maailmanlistan sijalla 15 olleen Yanina Wickmayerin. Miamissa hän puolestaan voitti Aravane Rezaïn (WTA 21). Wimbledonissa hän pääsi toiselle kierrokselle, jossa hävisi Marion Bartolille. Vuonna 2011 Australian avoimissa hän voitti avauskierroksella Sophie Fergusonin, mutta hävisi toisella kierroksella Agnieszka Radwańskalle. Bogotán WTA-turnauksessa Martić pääsi välieriin. Wimbledonissa 2011 hän hävisi toisella kierroksella Tsvetana Pironkovalle ja Yhdysvaltain avoimissa 2011 toisella kierroksella Anastasija Pavljutšenkovalle.
Australian avoimissa 2012 Martić karsiutui jo ensimmäisellä kierroksella. Samana vuonna Ranskan avoimissa hän ylsi neljännelle kierrokselle voitettuaan sijoittamattoman Michaëlla Krajicekin, kahdeksanneksi sijoitetun Marion Bartolin sekä 29:nneksi sijoitetun Anabel Medina Garriguesin. Neljännellä kierroksella hän hävisi kymmenenneksi sijoitetulle Angelique Kerberille lukemin 6–3, 7–5.
Aiheesta muualla

Kuvia tai muita tiedostoja aiheesta Petra Martić Wikimedia Commonsissa
Petra Martić WTA:n sivuilla (englanniksi)
Petra Martić ITF:n sivuilla (englanniksi)
Porlammin kartano

Porlammin kartano (ruots. Porlom gård) on Lapinjärven Porlammilla sijaitseva kartano, jonka laitumilla on ylämaankarjaa. Kartanon omistaa nykyäänmilloin? agrologi Georg Ehrnrooth, joka on Casimir Ehrnroothin poika. 1500-luvun lopulla Lapinjärven kylistä Ingermaninkylä, Porlammi, Vasarankylä ja Rutumi olivat läänitetyt Arvid Tönnesson Wildemanille. 1600-luvulla muodostettiin Lapinjärvelle Lapinjärven säteri ja Porlammin säteri.
Perhe Addams

| Perhe Addams> The Addams Family |
| --- | --- |

Ohjaaja:  Conrad Vernon  Greg Tiernan
Käsikirjoittaja:  Matt Lieberman
Perustuu:  Charles Addamsin sarjakuvaan
Tuottaja:   Conrad Vernon  Gail Berman  Alex Schwartz 
Säveltäjä:  Mychael Danna Jeff Danna
Leikkaaja:  David Ian Salter
Pääosat:  Oscar Isaac Charlize Theron Chloë Grace Moretz Finn Wolfhard Nick Kroll Bette Midler Allison Janney
Valmistustiedot
Valmistusmaa:  Yhdysvallat, Kanada
Tuotantoyhtiö:  Nitrogen Studios Cinesite Studios The Jackal Group
Levittäjä:  Metro-Goldwyn-Mayer
Ensi-ilta:   2019-10-1111. lokakuuta 2019 (Yhdysvallat)  2019-11-11. marraskuuta 2019 (Suomi)  
Kesto:  87 minuuttia
Alkuperäiskieli:  englanti
Budjetti:  24 miljoonaa dollaria
Tuotto:  203,7 miljoonaa dollaria
Seuraaja:  Perhe Addams 2
Aiheesta muualla
IMDb 
Elonet
AllMovie
Infobox OKNimi-testi OK: 
Perhe Addams (engl. The Addams Family) on vuonna 2019 ensi-iltansa saanut yhdysvaltalainen kolmiulotteinen tietokoneanimaatiolla tehty komediaelokuva, joka perustuu Charles Addamsin sarjakuviensa pohjalta luomaan The Addams Family -perheeseen. Elokuvan ovat ohjanneet Conrad Vernon ja Greg Tiernan. Elokuvan pääosissa ovat Oscar Isaac, Charlize Theron, Chloë Grace Moretz, Finn Wolfhard, Nick Kroll, Bette Midler, Elsie Fisher ja Allison Janney.
Elokuvan jatko-osa Perhe Addams 2 sai ensi-iltansa lokakuussa 2021.
Näyttelijät

| Alkuperäinen näyttelijä | Suomenkielinen ääninäyttelijä | Rooli |
| --- | --- | --- |
| Oscar Isaac | Henri Piispanen | Gomez Addams |
| Charlize Theron | Hannamaija Nikander | Morticia Addams |
| Chloë Grace Moretz | Saana Norra | Wednesday Addams |
| Finn Wolfhard | Rasmus Kärkkäinen | Pugsley Addams |
| Nick Kroll | Antti Lang | Fester-setä |
| Bette Midler | Katja Aakkula | Mumma |
| Conrad Vernon | Sasu Moilanen | Lurkki |
| Jenifer Lewis | Elise Langenoja | Isotäti Sloom |
| Allison Janney | Eeva Markkinen | Margaux Needler |
| Elsie Fisher | Emma Louhivuori | Parker Needler |
Muissa äänissä on mm. Joonathan Kettunen, Antti L. J. Pääkkönen, Jenny Pitkänen ja Hanna Mönkäre.
Näyttelijät > Suomenkielinen versio

| --- | --- |
Dubbausstudio:: Uptempo
Ohjaus:: Joonas Lähteenmäki
Käännös:: Tuija Korhonen / Fiable Oy
Arvosteluja

| 0 | 1 | 2 |
| --- | --- | --- |
Helsingin Sanomat Pertti Avola: 
Hufvudstadsbladet Krister Uggeldahl:
Perhe on painajainen

| Perhe on painajainen> Meet the Parents |
| --- | --- |

Ohjaaja:  Jay Roach
Käsikirjoittaja:   Greg Glienna  Mary Ruth Clarke  James Herzfeld  John Hamburg 
Tuottaja:   Robert De Niro  Jay Roach  Jane Rosenthal  Nancy Tenenbaum 
Säveltäjä:  Randy Newman
Kuvaaja:  Peter James Peter James
Leikkaaja:  Jon Poll Greg Hayden
Pääosat:   Ben Stiller  Robert De Niro  Teri Polo  Blythe Danner 
Valmistustiedot
Valmistusmaa:   Yhdysvallat
Tuotantoyhtiö:  Universal Studios
Levittäjä:  Universal Studios DreamWorks Netflix
Ensi-ilta:  2000
Kesto:  108 min
Alkuperäiskieli:  englanti
Budjetti:  55 000 000 $
Tuotto:  330 444 045 $
Seuraaja:  Painajainen perheessä
Aiheesta muualla
IMDb 
Elonet
AllMovie
Infobox OKNimi-testi OK: 
Perhe on painajainen (engl. Meet the Parents) on Jay Roachin ohjaama komediaelokuva vuodelta 2000. Elokuvan jatko-osat ovat nimeltään Painajainen perheessä ja Pienin painajainen perheessä.
Juoni

Gaylord ”Greg” Focker (Ben Stiller) on Chicagossa asuva sairaanhoitaja. Hän aikoo kosia tyttöystäväänsä Pam Byrnesia (Teri Polo), mutta hänen suunnitelmansa menevät uusiksi, kun hän kuulee Pamin sisaren sulhasen (Thomas McCarthy) pyytäneen Pamin isältä (Robert De Niro) lupaa mennä naimisiin tämän tyttären kanssa. Greg ja Pam matkustavat Pamin vanhempien luokse ottaakseen osaa Pamin sisaren (Nicole DeHuff) häihin. Greg toivoo voivansa kosia Pamia tämän perheen edessä saatuaan ensin tämän isältä siihen luvan. Suunnitelmat muuttuvat kuitenkin jälleen, kun lentoyhtiö hukkaa Gregin matkalaukun ja sen myötä myös kihlasormuksen.
Byrnesien luona Greg tapaa Pamin Jack-isän ja Dina-äidin (Blythe Danner) sekä heidän rakastetun Mr. Jinx-kissansa. Jack alkaa välittömästi inhota Gregiä ja kritisoi julkisesti tämän sairaanhoitaja-ammattia tai ylipäänsä kaikkea, mikä tekee Gregistä hänen mielestään erilaisen. Greg yrittää tuloksetta tehdä vaikutuksen Jackiin. Hänen olonsa muuttuu kuitenkin vielä tukalammaksi, kun Jack kiinnittää hänet valheenpaljastimeen ja paljastaa olevansa CIA:n entinen vastavakoiluvirkamies.
Tavattuaan loput Pamin suvusta ja ystävistä Greg tuntee olonsa yhä ulkopuoliseksi. Kun Greg yrittää tehdä Pamin sukuun vaikutuksen, hänelle sattuu useita vahinkoja, jotka joko suututtavat muut tai tekevät hänestä naurunalaisen. Greg murtaa esimerkiksi vahingossa Pamin sisaren nenän lentopallopelissä, käyttää epäkunnossa olevaa vessa ja saa näin Byrnesien takapihan viemärin tulvimaan, sytyttää alttarin tuleen ja saa Jackin luulemaan, että hän käyttää säännöllisesti marihuanaa. Myöhemmin Greg kadottaa Jinxin ja korvaa tämän kulkukissalla maalattuaan sen hännän samanlaiseksi kuin Mr. Jinxillä.
Tähän mennessä kaikki Byrnesin perheenjäsenet, mukaan lukien Pam, ovat sitä mieltä, että Gregin tulisi lähteä nostelemaan. Greg lähtee vastentahtoisesti lentokentälle, missä turvallisuusjoukot ottavat hänet huostaansa. Sillä välin Byrnesien kotona Jack yrittää vakuuttaa vaimonsa ja Pamin siitä, ettei Greg sovi Pamin aviomieheksi. Kun sekä Dina että Pam kertovat Jackille toista, tämä tajuaa Pamin todella rakastavan Gregiä. Jack syöksyy lentokentälle, taivuttelee turvajoukot vapauttamaan Gregin ja tuo tämän takaisin kotiin.
Greg kosii Pamia. Pam vastaa myöntävästi, ja hänen vanhempansa puolestaan suostuvat tapaamaan Gregin vanhemmat. Debbien häiden jälkeen Jack ryhtyy katselemaan Gregistä kuvattua nauhaa, jonka hänen strategisesti ympäri taloa asennetut piilokameransa ovat tallentaneet.
Rooleissa

| 0 | 1 | 2 |
| --- | --- | --- |
|  Robert De Niro  | … |  Jack Byrnes   |
|  Ben Stiller  | … |  Gaylord ”Greg” Focker   |
|  Teri Polo  | … |  Pam Byrnes   |
|  Blythe Danner   | … |  Dina Byrnes   |
|  Nicole DeHuff  | … |  Deborah Byrnes   |
|  Jon Abrahams  | … |  Denny Byrnes   |
|  Owen Wilson  | … |  Kevin Rawley   |
|  James Rebhorn  | … |  Larry Banks   |
|  Thomas McCarthy  | … |  Bob Banks   |
|  Phyllis George  | … |  Linda Banks   |
Aiheesta muualla

Perhe on painajainen Internet Movie Databasessa (englanniksi)
Viralliset sivut (Arkistoitu – Internet Archive)
Pz

Pz tarkoittaa seuraavia:
Panaman kanavavyöhyke, ISO 3166-1 -koodi PZ, valtio tai muu maantieteellinen alue, koodi käytössä vuosina 1974–1980, nykyisin käytössä koodi PA
TAM Mercosur, IATA-koodi PZ, lentoyhtiö
Pforzheimer Zeitung, PZ, saksalainen sanomalehti.
Pozidriv, PZ, ristikantaa muistuttava ruuvikanta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pz”, voi hakea sivunnimihaulla, laajalla sivunnimihaulla tai tekstihaulla.
Päijät-Häme (sanomalehti)

Päijät-Häme on Hämeen Median kustantamiin Seutunelosiin kuuluva paikallinen ilmaisjakelulehti. Sen päätoimittajana toimii Sisko Ojajärvi. Lehden painos on vuoden 2013 mediakortin mukaan 5 900 kappaletta. Lehti jaetaan Asikkalaan.
Lehti alkoi ilmestyä uudelleen 1. joulukuuta 2004, kun Lahden seudun ilmaisjakelulehdet syksyllä 2003 yhdistänyt Seutuviikko purettiin. Tästä kuitenkin jäi Seutunelosille yhteinen päätoimittajuus.
Pyötikön tsasouna

| Pyötikön tsasouna |
| --- | --- |
Sijainti:  Kojonniementie 310 A, 83915 Vihtasuo (Juuka)
Koordinaatit:  63.34835°N, 29.23968°E
Seurakunta:  Nurmeksen ortodoksinen seurakunta
Rakentamisvuosi:  1977 (vihittiin käyttöön)
Materiaali:  puu
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyötikön tsasouna.
Pyötikön tsasouna, eli Ristin ylentämisen tsasouna on Juuan Etelä-Vuokon Pyötikön kalmiston alueella sijaitseva ortodoksinen pyhäkkö. Sen suunnitteli rakennusmestari Santeri Juppi ja rakensi kirvesmies Santeri Pöppönen. Rukoushuoneen vihki arkkipiispa Paavali 21. elokuuta 1977.
Tsasounan ylläpidosta vastaa ortodoksisen kirkon Kuopion ja Karjalan hiippakunnan, Nurmeksen ortodoksinen seurakunta. Tsasounan temppelijuhlaa eli praasniekkaa vietetään 14. syyskuuta.
Lähistöllä on aiemman luostarin muistokivi.
Prinsessa Jasmine

Prinsessa Jasmine elokuvassa Aladdin.
Prinsessa Jasmine on kuvitteellinen arabialainen prinsessa, joka ilmestyi ensimmäistä kertaa elokuvassa Aladdin (1992). Sen jälkeen hahmo on esiintynyt myös elokuvissa Jafarin paluu ja Aladdin ja varkaiden kuningas sekä Aladdin-piirrossarjassa. Prinsessa Jasmine ja Aladdin seikkailevat myös PlayStationin Kingdom Hearts -peleissä. Alkuperäisessä dubbauksessa hänen ääniroolissaan on Linda Larkin (puhe) ja Lea Salonga (laulu). Suomenkielisen version esittää Ulla Renko.